Import tovarlar erkin muomalaga chiqarib yuborilguniga qadar bojxona ekspertizasi tayinlangan taqdirda, Oʻzbekiston Respublikasi Tashqi iqtisodiy faoliyat tovar nomenklaturasi boʻyicha tovarlar kodini shartli belgilash orqali tovarlarni chiqarib yuborish tartibi toʻgʻrisidagi nizomni tasdiqlash haqida
(resolution, 2024-10-04)

Oʻzbekiston Respublikasi Bojxona kodeksining 2711-moddasiga muvofiq, shuningdek, deklarant yoki bojxona brokeri tomonidan tovarlarning Oʻzbekiston Respublikasi Tashqi iqtisodiy faoliyat tovar nomenklaturasi (keyingi oʻrinlarda — TIF TN) kodini aniqlash imkoni boʻlmagan taqdirda, shartli TIF TN kodni belgilash orqali ushbu tovarlarni chiqarib yuborish tartibini belgilash maqsadida Vazirlar Mahkamasi qaror qiladi: 1. Quyidagilarni nazarda tutuvchi Import tovarlar erkin muomalaga chiqarib yuborilguniga qadar bojxona ekspertizasi tayinlangan taqdirda, Oʻzbekiston Respublikasi Tashqi iqtisodiy faoliyat tovar nomenklaturasi boʻyicha tovarlar kodini shartli belgilash orqali tovarlarni chiqarib yuborish tartibi toʻgʻrisidagi nizom ilovaga muvofiq tasdiqlansin: tovarlarning TIF TN kodini aniqlash imkoni boʻlmaganda, deklarant yoki bojxona brokeri taqdim etgan bojxona yuk deklaratsiyasi asosida tovarlarning shartli TIF TN kodini belgilash orqali bojxona organi tomonidan chiqarib yuborish; olib kiriladigan tovarlar toʻgʻrisidagi bitim asosida TIF TN kodini aniqlash imkoni boʻlmaganda yoki bojxona organi tomonidan TIF TN kodini nazorat qilish yakunlari boʻyicha deklarant yoki bojxona brokeri bilan maslahatlashuvlar oʻtkazilgandan soʻng shartli TIF TN kodini ularning arizasiga muvofiq aniqlash; tovarlarni shartli TIF TN kodini belgilash orqali deklarant yoki bojxona brokeri xohishiga asosan chiqarib yuborish holatlari. 2. Ushbu qaror rasmiy eʼlon qilingan kundan eʼtiboran uch oy oʻtgach kuchga kiradi. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov hamda Bojxona qoʻmitasi raisi A.Yu. Mavlonov zimmasiga yuklansin. 1. Mazkur Nizom import tovarlar erkin muomalaga chiqarib yuborilguniga qadar bojxona ekspertizasi tayinlangan taqdirda, Oʻzbekiston Respublikasi Tashqi iqtisodiy faoliyat tovar nomenklaturasi boʻyicha tovarlar kodini shartli belgilash orqali tovarlarni chiqarib yuborish tartibini belgilaydi. 2. Ushbu Nizomda quyidagi asosiy tushunchalardan foydalaniladi: bojxona organlarining yagona avtomatlashtirilgan axborot tizimi (axborot tizim) — bojxona chegarasi orqali olib oʻtiladigan tovarlarning va transport vositalarning bojxona nazoratini amalga oshirish uchun ularga doir hujjatlar va maʼlumotlarning kiritilishini, hisobga olinishini hamda monitoring qilinishini nazarda tutuvchi avtomatlashtirilgan tizim; deklarant — tovarlarni va (yoki) transport vositalarini oʻz nomidan deklaratsiyalovchi shaxs yoxud uning nomidan tovarlar va (yoki) transport vositalari deklaratsiyalanayotgan shaxs; tovarlarni chiqarib yuborish — bojxona organlarining bojxona rasmiylashtiruvini yakunlovchi va maʼlum qilingan bojxona rejimi shartlaridan kelib chiqqan holda tovarlardan foydalanishga va (yoki) ularni tasarruf etishga ruxsat berilganligini ifodalovchi harakati; Oʻzbekiston Respublikasi Tashqi iqtisodiy faoliyatning tovar nomenklaturasi (TIF TN) — tovarlarning tizimlashtirilgan roʻyxati boʻlib, undan tashqi iqtisodiy faoliyatni davlat tomonidan tartibga solish maqsadida foydalaniladi va u tovarning raqamli kodli belgilanishini, uning nomini, oʻlchov birliklarini hamda izohlarni oʻz ichiga oladi. 3. Tovarlar TIF TN boʻyicha tovarlarning shartli kodini belgilash orqali deklarant roziligiga asosan tovarlar chiqarib yuborilguniga qadar bojxona ekspertizasi tayinlangan hollarda chiqarib yuboradi. 4. Tovarlarga nisbatan taqiqlar va cheklovlar qoʻllanilishi mumkinligini koʻrsatuvchi belgilar bojxona organlari tomonidan aniqlangan va ularga rioya qilinganligini isbotlovchi dalillar deklarant tomonidan taqdim etilmagan taqdirda, tovarlar chiqarib yuborilmaydi. 5. Tovarlarning TIF TN boʻyicha shartli kodi deklarant tomonidan taqdim etilgan bojxona yuk deklaratsiyasi asosida bojxona organi tomonidan aniqlanadi va belgilanadi. Bunda bojxona organi mazkur Nizomda belgilangan tartibda TIF TN boʻyicha tovarlarning shartli kodini mustaqil ravishda belgilaydi. 6. Tovarlar TIF TN boʻyicha tovarlarning shartli kodini belgilash orqali ushbu Nizomga ilovada keltirilgan sxemaga muvofiq chiqarib yuboriladi. 7. Bojxona organi tomonidan bojxona yuk deklaratsiyasini koʻrib chiqish jarayonida bojxona ekspertizasi tayinlanganligi bois Oʻzbekiston Respublikasi Bojxona kodeksining 2711-moddasiga asosan deklarantga TIF TN boʻyicha tovarlarning shartli kodini belgilash orqali chiqarib yuborish mumkinligi haqida axborot tizim orqali maʼlum qilinadi. 8. Deklarant TIF TN boʻyicha tovarlarning shartli kodini belgilash orqali tovarlarni chiqarib yuborish boʻyicha oʻz roziligini axborot tizimda maʼlum qiladi. 9. Bojxona organi oʻz ixtiyorida mavjud boʻlgan maʼlumotlarni solishtiradi va deklarant tomonidan taqdim etilgan bojxona yuk deklaratsiyasi asosida TIF TN boʻyicha tovarlarning shartli kodini mustaqil ravishda belgilaydi hamda bu haqida deklarantni axborot tizim orqali bir ish kuni ichida xabardor qiladi. 10. Deklarant TIF TN boʻyicha tovarlarning shartli kodini belgilash orqali tovarlarni chiqarib yuborish uchun bojxona yuk deklaratsiyasini hamda Oʻzbekiston Respublikasi Bojxona kodeksining 339-moddasiga muvofiq bojxona organi tomonidan belgilangan shartli kodga muvofiq ravishda hisoblab chiqarilgan bojxona toʻlovlari toʻlanganligini taqdim etadi. Bunda bojxona yuk deklaratsiyasida tovarlarni olib oʻtish xususiyatlari tasniflagichiga muvofiq tegishli raqamli kod koʻrsatiladi. 11. Bojxona organi tovarlardan namuna va sinamalarni olgan holda, bojxona yuk deklaratsiyasi asosida TIF TN boʻyicha tovalarning shartli kodiga muvofiq tovarlarni chiqarib yuboradi. Bunda bojxona toʻlovlarini toʻlashni taʼminlash vositalari, xususan TIF TN boʻyicha tovarlarning shartli kodi va bojxona yuk deklaratsiyasida maʼlum qilingan TIF TN boʻyicha tovarlarning kodi asosida hisoblab chiqilgan bojxona toʻlovlari orasidagi farq axborot tizimda nazoratga olinadi. Bunda tovarlarning bojxona qiymati Bojxona kodeksi va qonunchilik talablari asosida belgilanadi. 12. Bojxona ekspertizasi natijasi boʻyicha yakuniy qaror bilan: a) TIF TN boʻyicha tovarlarning shartli kodi tasdiqlangan taqdirda, bu haqida elektron shaklda dalolatnoma rasmiylashtiriladi va bojxona organi xodimining elektron imzosi bilan tasdiqlangan holda, deklarantga uch ish kunida ushbu dalolatnoma nusxasi elektron shaklda yuboriladi hamda undan bojxona yuk deklaratsiyasini tuzatish shakli taqdim etilishi soʻraladi. Taqdim etilgan bojxona yuk deklaratsiyasini tuzatish shakli bilan TIF TN boʻyicha tovarlarning shartli kodi asosida toʻlanishi lozim boʻlgan bojxona toʻlovlarini undirib olish choralari koʻriladi; b) bojxona yuk deklaratsiyasida maʼlum qilingan TIF TN boʻyicha tovarlarning kodi tasdiqlangan taqdirda, deklarant axborot tizim orqali uch ish kuni ichida xabardor etiladi hamda rasmiylashtirilgan bojxona yuk deklaratsiyasini tuzatish shakli taqdim etilishi soʻraladi. Taqdim etilgan bojxona yuk deklaratsiyasini tuzatish shakli bojxona organi tomonidan rasmiylashtiriladi va nazoratga olingan ortiqcha toʻlangan bojxona toʻlovlari deklarantning arizasiga asosan bojxona qonunchiligida belgilangan tartibda dastlabki mablagʻlar hisobiga oʻtkaziladi yoki bojxona organlari tomonidan deklarantga qaytarib beriladi. Agar bojxona toʻlovlari toʻlanishini taʼminlash Oʻzbekiston Respublikasining Bojxona kodeksi 339-moddasi ikkinchi va oltinchi xatboshilarida koʻrsatilgan usullar bilan taʼminlangan boʻlsa, ularni Oʻzbekiston Respublikasining Bojxona kodeksiga muvofiq belgilangan tartibda deklarantga qaytarish choralari koʻriladi. 13. TIF TN boʻyicha tovarlarning shartli kodini qoʻllash muddati bojxona yuk deklaratsiyasi rasmiylashtirilgan kundan eʼtiboran oltmish kalendar kunni tashkil etadi. Mazkur muddat bojxona yuk deklaratsiyasi bojxona organlari tomonidan qabul qiliNgan kundan eʼtiboran hisoblanadi. 14. Mazkur Nizomning 13-bandida nazarda tutilgan muddat oʻtib boʻlsa va (yoki) bojxona ekspertizasi yakuni yuzasidan TIF TN boʻyicha tovarlarning kodi tasdiqlanmagan taqdirda, bojxona toʻlovlari toʻlanishini taʼminlash summasi Oʻzbekiston Respublikasining Davlat budjetiga oʻtkaziladi. Bunda bojxona yuk deklaratsiyasiga tuzatish shakli toʻldiriladi hamda u TIF TN boʻyicha tovarning kodi xususidagi yakuniy qaror hisoblanadi. 15. Deklarant bojxona organlari qaroridan norozi boʻlgan taqdirda, ushbu qaror yuzasidan yuqori turuvchi organlarga va (yoki) sudga shikoyat qilishi mumkin. 16. Mazkur Nizom talablari TIF TN boʻyicha tovarlarning shartli kodini aniqlash uchun taqdim etilgan har qanday maʼlumot, hujjat yoki bojxona yuk deklaratsiyasining haqiqiyligi yoxud toʻgʻriligini tekshirish boʻyicha bojxona organlarining huquqini cheklamaydi. 17. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Ishtirokchilar Tadbirlar Bajarish muddatlari 1-bosqich Bojxona organi Bojxona ekspertizasi tayinlanganligi bois Oʻzbekiston Respublikasi Bojxona kodeksining 2711-moddasiga asosan deklarantga TIF TN boʻyicha tovarlarning shartli kodini belgilash orqali chiqarib yuborish mumkinligini bojxona organlari axborot tizimi orqali maʼlum qiladi. Bojxona yuk deklaratsiyasini koʻrib chiqish natijasi boʻyicha 2-bosqich Deklarant TIF TN boʻyicha tovarlarning shartli kodini belgilash orqali tovarlarni chiqarib yuborish boʻyicha oʻz roziligini bojxona organlari axborot tizimida maʼlum qiladi. 1 ish kuni ichida 3-bosqich Bojxona organi Ixtiyorida mavjud boʻlgan maʼlumotlarni solishtiradi va deklarant tomonidan taqdim etilgan bojxona yuk deklaratsiyasi yuzasidan TIF TN boʻyicha tovarlarning shartli kodini mustaqil ravishda belgilaydi hamda bu haqida deklarantni bojxona organlari axborot tizim orqali xabardor qiladi. Murojaat kelgandan soʻng bir ish kuni ichida 4-bosqich Deklarant TIF TN boʻyicha tovarlarning shartli kodini belgilash orqali tovarlarni chiqarib yuborish uchun bojxona yuk deklaratsiyasini hamda Oʻzbekiston Respublikasi Bojxona kodeksining 339-moddasiga muvofiq bojxona organi tomonidan belgilangan shartli kodga muvofiq ravishda hisoblab chiqarilgan bojxona toʻlovlari toʻlanishini taʼminlaydi va bojxona yuk deklaratsiyasining 37-grafasida tovarlarni olib oʻtish xususiyatlari tasniflagichiga muvofiq “000” raqamini koʻrsatadi. 1 ish kuni ichida 5-bosqich Bojxona organi Tovarlardan namuna va sinamalarni olgan holda bojxona yuk deklaratsiyasi asosida TIF TN boʻyicha tovarlarning shartli kodiga muvofiq tovarlarni chiqarib yuboradi. TIF TN boʻyicha tovarlarning shartli kodi va deklarant tomonidan maʼlum qilingan TIF TN boʻyicha tovarlarning kodi asosida hisoblab chiqilgan bojxona toʻlovlari summasi orasidagi farqni nazoratga oladi. Toʻlov taʼminlangandan soʻng ikki ish kuni ichida 6-bosqich Bojxona organining Tasniflash guruhi Bojxona ekspertizasini oʻtkazish bilan bogʻliq tadbirlarni amalga oshiradi. Bojxona ekspertizasi boʻyicha yakuniy qaror qabul qiladi. Tovarlar chiqarib yuborilgandan soʻng oltmish kalendar kun ichida